CELEX: 62010TA0009
Language: hu
Date: 2013-02-21 00:00:00
Title: T-9/10. sz. ügy: A Törvényszék 2013. február 21-i ítélete — Evropaïki Dynamiki kontra Bizottság ( „Szolgáltatásnyújtásra irányuló közbeszerzési szerződés — Közbeszerzési eljárás — Elektronikus kiadványok készítéséhez kapcsolódó külső szolgáltatások nyújtása — Az egyik ajánlattevő ajánlatának elutasítása — A közbeszerzési szerződés másik ajánlattevőnek történő odaítélése — Kiválasztási és odaítélési kritériumok — Indokolási kötelezettség — Nyilvánvaló értékelési hiba” )

13.4.2013   
            
            
               HU
            
            
               Az Európai Unió Hivatalos Lapja
            
            
               C 108/20
            
         A Törvényszék 2013. február 21-i ítélete — Evropaïki Dynamiki kontra Bizottság
   (T-9/10. sz. ügy) (1)
   
   (Szolgáltatásnyújtásra irányuló közbeszerzési szerződés - Közbeszerzési eljárás - Elektronikus kiadványok készítéséhez kapcsolódó külső szolgáltatások nyújtása - Az egyik ajánlattevő ajánlatának elutasítása - A közbeszerzési szerződés másik ajánlattevőnek történő odaítélése - Kiválasztási és odaítélési kritériumok - Indokolási kötelezettség - Nyilvánvaló értékelési hiba)
   2013/C 108/53
   Az eljárás nyelve: angol
   
      Felek
   
   
      Felperes: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Athén, Görögország) (képviselők: N. Korogiannakis és M. Dermitzakis ügyvédek)
   
      Alperes: Európai Bizottság (képviselők: kezdetben E. Manhaeve és N. Bambara, meghatalmazottak, segítőik kezdetben E. Petritsi ügyvéd, később E. Petritsi és O. Graber-Soudry solicitor, később E. Manhaeve, segítője O. Graber-Soudry)
   
      Az ügy tárgya
   
   Egyrészről az AO 10224. sz., elektronikus kiadványok készítésére vonatkozó közbeszerzési eljárás (HL 2009/S 109-156511) keretében az Európai Közösségek Hivatalos Kiadványai Hivatalának 2009. október 29-i azon határozatának megsemmisítése iránti kérelem, amelyben elutasította a felperesnek a nyílt ajánlati felhívás „Microsoft Share Point Server alapú elektronikus kiadványok” című 2. részére benyújtott ajánlatát, és a szerződéseket a nyertes ajánlattevőknek ítélte oda, valamint a „Szabad forrású platformokon alapuló elektronikus kiadványok” című 3. részhez tartozó két szerződést olyan vállalkozásnak ítélte oda, amely két különböző konzorciumnak is tagja volt, másrészről pedig az EUMSZ 268. cikken és az EUMSZ 340. cikken alapuló kártérítés iránti kérelem.
   
      Az ítélet rendelkező része
   
   
               1.
            
            
               A Törvényszék a keresetet elutasítja.
            
         
               2.
            
            
               A Törvényszék az Evropaïki Dynamiki — Proigmena Systimata Tilepikoinonion Pliroforikis kai Tilematikis AE-t kötelezi a saját költségeinek és a Bizottságnál felmerült költségeknek a viselésére.
            
         
      (1)  HL C 80., 2010.3.27.